OpenLLM-France/wikimedia huggingface dataset:
# Mateo Musacchio

Mateo Musacchio (Rosario, 26 d'agost de 1990) és un futbolista argentí que actualment juga a les files de l'AC Milan.

## Trajectòria futbolística
### Inicis

Musacchio jugà en les categories inferiors de River Plate, de fet, va ser el jugador més jove en debutar amb l'equip "millonario" als 16 anys. L'estiu del 2009 fou traspassat al Vila-real.

### Vila-real

Va ocupar una plaça de jugador comunitari, ja que tenia la doble nacionalitat argentina-italiana. Durant la seua primera temporada va jugar majoritàriament amb l'equip de La Plana. El jove jugador argentí va debutar amb el filial groguet davant el Córdoba el 6 de setembre del 2009 substituint al seu company Carles Tomàs en l'inici de la segona part. Musacchio va debutar a Primera Divisió el 13 de febrer del 2010 davant l'Athletic de Bilbao. Entrà al terreny de joc substituint a Matilla.
La temporada 2010/11 s'erigeix com a titular indiscutible en l'eix de la defensa junt amb Carlos Marchena, la marxa de Diego Godín propicià aquest fulgurant ascens.
Continuà amb l'equip groguet tot i el descens de l'equip, la temporada 2011/12. Va ser en la tercera jornada de la Segona divisió 2012/13 quan va aconseguir marcar el seu primer gol amb el "submarí groguet", va ser de tacó contra CD Guadalajara. El 8 de juny de 2013 es va confirmar el retorn de l'equip groguet a Primera Divisió després de guanyar a l'UD Almería per 1-0. En aquesta temporada a Segona Divisió el jugador argentí va completar 39 dels 42 partits com a titular, la majoria compartint l'eix de la defensa amb Olof Mellberg.

### AC Milan

Després de diverses temporades especulant-se amb la seua marxa, finalment, l'estiu del 2017 es va fer oficial el seu fitxatge per l'AC Milan, per una xifra propera als 18 milions d'euros. L'argentí va signar un contracte per quatre temporades.

## Selecció

El seu debut amb la selecció va ser en un partit amistós contra Nigèria, de la mà de Batista. Va començar el partit a la banqueta, entrà al terreny de joc al minut 64 per substituir a Ezequiel Garay.

## Palmarès
### River Plate

* 1 Torneo Clausura: (2008)

## Referències

* 1 2 «Musacchio se marcha al Milan por 18 millones» (en castellà). Marca, 22-05-2017. [Consulta: 13 juny 2017].
* ↑ «El aprendiz de Passarella». El País, 17-03-2011. [Consulta: 4 setembre 2012].
* ↑ «Musacchio jugará en el Villarreal B» (en castellà). Marca, 31-08-2009. [Consulta: 7 juliol 2010].
* ↑ «Musacchio feliç en la seua estrena». Vila-real CF. Arxivat de l'original el 2009-12-13. [Consulta: 7 juliol 2010].
* ↑ «Vila-real 2-1 Athletic» (en castellà). Marca, 13-02-2010. [Consulta: 7 juliol 2010].
* ↑ «Lo de Pandiani ha sido llegar, marcar y ganar» (en castellà). Marca, 01-09-2012. [Consulta: 4 setembre 2012].
* ↑ «El Vila-real torna a Primera!». Vilaweb, 08-06-2013. [Consulta: 10 juny 2013].
* ↑ «Nigèria 4-1 Argentina» (en castellà). Soccerway. [Consulta: 10 juny 2013].

## Enllaços externs

* Fitxa tècnica a ESPN Arxivat 2010-02-23 a Wayback Machine. (anglès)
* Estadístiques a Soccerway (castellà)
# Miquel Arimany i Coma

Miquel Arimany i Coma (Barcelona, 10 de setembre de 1920 - 30 de juny de 1996) fou un escriptor i editor català.
És fill de Miquel Arimany i Riera († 1939) i Dolors Coma i Jané († 1938).
Estudià peritatge mercantil i fundà l'Editorial Arimany, on va publicar la major part de la seva obra i el seu Diccionari català general (1965-1968), així com nombroses obres per a l'aprenentatge del català. Fou membre de l'Associació d'Escriptors en Llengua Catalana (AELC) i del PEN català i col·laborà als diaris El Punt, La Vanguardia, El Correo Catalán, Avui i a Ràdio 4. El 1984 va rebre la Creu de Sant Jordi de la Generalitat de Catalunya.

## Obra
### Novel·la i narració

* Eduard (1955)
* Una taca de sol (1968)
* La cabra i altres narracions (1984)
* Si la vida ens digués sí (1988)
* Memòries de mi i de molts altres (1993)

### Poesia

* D'aire i de foc (1959)
* Cançons per a no cantar (1978)
* Petit poema de Catalunya (1978)
* Paisatges de Catalunya (1979)
* Miquel Arimany, Enric Morera: poemes i dibuixos (1983)
* De foc i d'aire (1980)
* L'ombra del vent (1987)

### Teatre

* El comte Arnau (1968)

### Assaig

* Maragall 1860, 1911, 1961 (1964)
* Per un nou concepte de la Renaixença (1965)
* I els catalans també (1965, premi J. Yxart)
* Símbol vivent, biografia de Rafael Tasis (1967)
* L'avantguardisme en la poesia catalana actual (1972)
* Aspectes de nova observació en l'obra poètica de Jacint Verdaguer (1986)

### Traduccions

* La balada de la presó de Reading, traducció de l'anglès d'Oscar Wilde (1958)
* La Família del barri xinès, traducció de l'anglès de Lin Yutang (1966)
* El cementiri marí, traducció del francès de Paul Valéry (1971)
* Paul Valéry en els seus millors escrits, traducció del francès de Paul Valéry (1972)
* Gust de pa [amb Tadeusz Malinowski], traducció del polonès de Karol Wojtyla (1981)
* Versions de poesia (1986) amb poemes traduïts d'Oscar Wilde, Paul Valéry i T. S. Eliot

## Referències

* ↑ «Miquel Arimany i Coma». Gran Enciclopèdia Catalana. Barcelona: Grup Enciclopèdia Catalana.
* ↑ «esquela defunció pares». La Vanguardia, 27-06-1940, pàg. 5.
* ↑ «Miquel Arimany». AELC. Arxivat de l'original el 2018-03-21. [Consulta: 21 març 2018].

## Enllaços externs

* «Miquel Arimany i Coma». Associació d'Escriptors en Llengua Catalana.
* Biografia de Miquel Arimany Arxivat 2005-03-01 a Wayback Machine.
# Miquel Arimon i Marcé

Miquel Arimon i Marcé (Sabadell, 12 d'octubre de 1882 - Barcelona, 23 de novembre de 1936) fou un industrial tèxtil del ram de la corderia.

## Biografia

Miquel Arimon va ser regidor de l'Ajuntament de Sabadell amb l'alcalde Esteve M. Relat, durant la dictadura de Primo de Rivera. Detingut les primeres setmanes de l'aixecament franquista, el van tancar a la txeca del carrer de Sant Elies de Barcelona i el van assassinar a la carretera de l'Arrabassada el 23 de novembre del 1936.
L'1 de desembre de 1939 Sabadell li va dedicar el carrer tradicionalment conegut com de les Vaques.

## Referències

* 1 2 3 Nomenclàtor. «Carrer d'Arimon». Ajuntament de Sabadell. [Consulta: 1r octubre 2014].
# Mitchelton-BikeExchange

L'equip Mitchelton-BikeExchange (codi UCI: MTU) és un equip ciclista professional xinès, que competeix des del 2017. Des del seu origen té categoria continental i participa en les curses dels circuits continentals de ciclisme. Va ser creat com un equip formatiu de l'UCI ProTeam Orica-Scott.

## Principals resultats

* Tour de Fuzhou: Jai Hindley (2017)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

L'equip participa en els Circuits continentals de ciclisme. La taula presenta les classificacions de l'equip al circuit, així com el millor ciclista individual.
UCI Àsia Tour
| Temporada | Classificació per equips | Millor ciclista en la classificació individual |
| 2017 | 57è | Cameron Meyer (195è) |
UCI Europa Tour
| Temporada | Classificació per equips | Millor ciclista en la classificació individual |
| 2017 | 44è | Lucas Hamilton (122è) |
UCI Oceania Tour
| Temporada | Classificació per equips | Millor ciclista en la classificació individual |
| 2017 | 1r | Lucas Hamilton (1r) |

## Referències

* ↑ Classificacions UCI (Web oficial de l'UCI).

## Enllaços externs

* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
# Ministre de l'Interior del Regne Unit

El Secretari Principal de l'Estat de Sa Majestat per al Departament d'Interior, comunament conegut com a Ministre de l'Interior (Home Secretary, en anglès), és el ministre responsable del Ministeri de l'Interior del Regne Unit, un dels quatre Grans Oficines d'Estat. El ministre de l'Interior és des del seu nomenament el 13 de novembre de 2023 pel primer ministre, Rishi Sunak, l'Honorable James Cleverly.
El ministre de l'Interior és responsable dels assumptes interns d'Anglaterra i Gal·les, i d'immigració i nacionalitat per al conjunt del Regne Unit. El mandat del Ministeri de l'Interior també inclou les funcions policials d'Anglaterra i Gal·les i els assumptes de la seguretat nacional, com ara el Servei de Seguretat, MI5, què és directament responsable davant el Ministre de l'Interior. Anteriorment, el ministre de l'Interior era el ministre responsable de les presons i de llibertat condicional a Anglaterra i Gal·les, però, el 2005 aquestes responsabilitats van ser transferides al nou Ministeri de Justícia depenent del Lord canceller.

## Enllaços externs

* Home Office website
* Her Majesty's Government Arxivat 2008-11-22 a Wayback Machine. (Cabinet Ministers)
* Ministry of Justice
* Llist dels ministres d'Interior Arxivat 2015-04-17 a Wayback Machine. en UKpolitics (en anglès)
# Ministre de la Indústria Primària (Nova Zelanda)

El Ministre de la Indústria Primària és el ministre del govern de Nova Zelanda amb responsabilitat pel Ministeri de la Indústria Primària. Aquest ministre s'encarrega de supervisar les lleis, estàndards i directrius del govern sobre l'agricultura, la silvicultura i la pesca. L'actual Ministre de la Indústria Primària és Nathan Guy.

## Ministres de la Indústria Primària

| | Nom (naixement-mort) circumscripció | Fotografia | Començament del mandat | Fi del mandat | Legislatures | Partit | Primer ministre servit |
| 1 | David Carter (1952-actualitat) Diputat de llista | | 2 d'abril de 2012 | 29 de gener de 2013 | 50a | Nacional | Key |
| 2 | Nathan Guy (1970-actualitat) Diputat per Ōtaki | | 31 de gener de 2013 | (actualitat) | 50a | Nacional | Key |

## Vegeu també

* Govern de Nova Zelanda
* Política de Nova Zelanda

## Enllaços externs

* (anglès) Lloc web del Ministeri de la Indústria Primària
# Miuroglanis platycephalus

Miuroglanis platycephalus és una espècie de peix de la família dels tricomictèrids i de l'ordre dels siluriformes.

## Morfologia

* Els mascles poden assolir 1,2 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conca del riu Solimões al Brasil.

## Referències

* 1 2 3 FishBase (anglès)
* ↑ De Pínna, M.C.C. i W. Wosiacki, 2003. Trichomycteridae (pencil or parasitic catfishes). p. 270-290. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Minus One

Minus One és un grup de rock xipriota format l'any 2009. Va començar la seva carrera versionant altres grups. És coneguda, però, per haver representat Xipre al Festival d'Eurovisió l'any 2015 amb la cançó "Shine" (en català, brilla) amb la qual van aconseguir el tercer lloc a la final. Tanmateix, el grup s'hi va tornar a presentar l'any 2016 amb la cançó "Alter Ego". El grup està compost pel vocalista François Micheletto, el guitarrista Harrys Pari, el guitarrista i vocalista Constantinos Amerikanos, el baixista Antonis Loizides i el bateria Christopher. El mateix any 2016 van aventurar-se a França presentant-se a la versió francesa del tele-xou musical The Voice. El cèlebre i consolidat cantant francès Florent Pagny, jurat a la versió francesa de The Voice, va triar el grup en el concurs, capitanejant-lo per les proves eliminatòries.

## Referències

* ↑ http://eurovisionworld.com/?esc=cyprus_minus_one_selected_for_stockholm
* ↑ http://escreporter.com/cyprus-selects-giannis-karagiannis-eurovision-2015/
* ↑ http://eurovoix.com/2016/01/31/cyprus-minus-one-to-perform-alter-ego/
* ↑ http://www.20minutes.fr/television/1791179-20160221-the-voice-talent-florent-pagny-representera-chypre-eurovision
# Menjagrà castany

El menjagrà castany (Sporophila cinnamomea) és una espècie d'ocell sud-americà de la família Thraupidae autòcton de les prades i pampes d'Uruguai, Argentina, el Paraguai i el sud del Brasil.

## Referències

* ↑ «Menjagrà castany». Cercaterm. TERMCAT, Centre de Terminologia. Rev. 20/10/2022(català)
# Missoula (ciutat)

Missoula és la ciutat i seu del comtat de Missoula a l'estat de Montana. Segons el cens del 2008 tenia 68.202 habitants.

## Demografia

Segons el cens del 2000 Missoula tenia 57.053 habitants, 24.141 habitatges, i 12.336 famílies. La densitat de població era de 925,6 habitants per km².
Dels 24.141 habitatges en un 24,6% hi vivien nens de menys de 18 anys, en un 37,9% hi vivien parelles casades, en un 10% dones solteres, i en un 48,9% no eren unitats familiars. En el 33,6% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,88.
Per edats la població es repartia de la següent manera: un 19,7% tenia menys de 18 anys, un 20,7% entre 18 i 24, un 29,4% entre 25 i 44, un 19,8% de 45 a 60 i un 10,4% 65 anys o més.
L'edat mediana era de 30 anys. Per cada 100 dones de 18 o més anys hi havia 97,1 homes.
La renda mediana per habitatge era de 30.366$ i la renda mediana per família de 42.103$. Els homes tenien una renda mediana de 30.686$ mentre que les dones 21.559$. La renda per capita de la població era de 17.166$. Aproximadament l'11,7% de les famílies i el 19,7% de la població estaven per davall del llindar de pobresa.

## Fills il·lustres

* David Lynch (1946) director de cinema.
* Brian Schmidt (1967) astrofísic, Premi Nobel de Física de l'any 2011.

## Poblacions properes

El següent diagrama mostra les poblacions més properes.

## Ciutats agermanades

Missoula està agermanada amb dues ciutats:
* Neckargemünd (Alemanya)
* Palmerston North (Nova Zelanda)

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Missoula». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Missoula». American Fact Finder. Oficina del Cens dels Estats Units, 12-01-2010.
# Metrodor de Quios

Metrodor de Quios (grec antic: Μητρόδωρος ὁ Χίος, llatí: Metrodorus), fill de Teòcrit de Quios, va florir al segle iv aC i va ser un filòsof presocràtic grec, deixeble de Demòcrit d'Abdera o segons alguns de Nessos de Quios.
Va ser un filòsof de gran reputació i va professar la doctrina escèptica en el seu sentit més ple. A més de la filosofia coneixia a fons la medicina, i si no la va practicar, cosa que es desconeix, va escriure diversos llibres sobre la matèria. Sobre aquest tema el cita Plini el vell diverses vegades. Sembla que va instruir a Hipòcrates i a Anaxarc.

## Obres

Ciceró cita d'ell un títol, Περὶ φύσεως (Peri Physeos, sobre la naturalesa) i en va traduir un paràgraf: «No sabem res, no, ni tan sols si ho sabem o no» i va sostenir que «tot és per a cadascú només el que li sembla que és».
Ateneu de Nàucratis cita una obra de Metrodor titulada Τρωϊκά (Troiká), i uns escolis a Ateneu parlen d'un Metrodor que va escriure Περὶ ἱστορίας (Sobre les històries), però no se sap si era el mateix. En parlen també Diògenes Laerci i Suides. Fabricius l'inclou a la Bibliotheca Graeca.

## Referències

* ↑ 3.Metrodorus of Chios a: William Smith (editor), A Dictionary of Greek and Roman biography and mythology. Vol. II Boston: Little, Brown & Comp., 1867, p. 1070
# Moher (llana)

El moher o mohair és el pèl llarg de la cabra d'Angora (Capra hircus angorensis) que es cria principalment a Turquia, a Sud-àfrica, als Estats Units i en alguns països d'Europa. No hem de confondre aquesta fibra amb l'anomenada angora, que prové del conill d'angora.
El terme mohair prové del nom turc de la cabra (mukhya), que significa 'el millor pèl', i/o de la paraula àrab mukhayyar, que significa 'roba de pèl de cabra'.
Aquest pèl és molt llarg (fins a 300 mm), lluent, sedós i generalment d'un blanc pur, encara que n'hi ha una varietat de color bru. És emprat com a fibra tèxtil en la fabricació del peluix, de roba de fantasia, de jaquetes i jerseis, etc.

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.91. DL M-50.522-2002. ISBN 84-8332-391-5 [Consulta: 5 desembre 2014].

## Enllaços externs

* Mohair Arxivat 2010-03-31 a Wayback Machine..
* Fibres naturals Arxivat 2014-02-21 a Wayback Machine..
# Miguel Flores

Miguel Flores Espinoza fou un futbolista xilè.

## Selecció de Xile

Va formar part de l'equip xilè a la Copa del Món de 1950.

## Referències

* ↑ 1950 FIFA World Cup Brazil Arxivat 2011-10-25 a Wayback Machine.
* ↑ Miguel Flores Fitxa i estadístiques a la FIFA
# Mir Muhammad Husayn

Mir Muhammad Husayn fou emir de Bukharà, fill i successor de Haydar Tura Khan, quan aquest va morir el 6 d'octubre de 1826. Hauria estat sota Shah Murad, governador de Kermineh, i al pujar al poder el seu pare, fou nomenat governador de Samarcanda, del que aviat va ser deposat acusat de donar suport als rebels de Shar-i Sabz.
El hakim Kushbegi era partidari per la successió de Nasrullah, governador de Karshi, i a la mort de l'emir va fer jurar lleialtat al seu protegit absent per part de 70 o 80 dels notables principals i va cridar al fill a Bukharà. Però un altre fill Muhammad Husayn, vivia a la ciutat i era el favorit del poble, tot i que havia estat en males relacions amb el seu pare i havia estat quasi tot el seu govern en residència forçosa a Bukharà en llibertat vigilada. Husayn, tement per la seva seguretat personal, va fer un pas arriscat: es va dirigir a palau, es va obrir pas cap a l'interior tot i certa oposició de la guàrdia, i va arribar a l'habitació del pare. Allí es va proclamar emir i va fer l'anunci al poble que li va donar suport. Llavors va cridar a Kushbegi, al que va perdonar; després va enviar comunicació a les ciutats de la seva pujada al tron.
Nasrullah amb 700 o 800 seguidors, havia marxat ja cap a Bukharà i va rebre la notícia pel camí, retornant a Karshi. Bukarà fou una festa. Però Nasrullah no es donava per satisfet tan fàcilment i conspirava amb els notables per crear un parit que li permetés accedir al poder; el seu principal suport fou Mumin Beg Dodkha, que havia estat nomenat per Muhammad Husayn com a governador d'Hissar.
Muhammad Husayn va morir al cap de 65 dies de regnat (desembre de 1826), i es sospita que fou enverinat per Kushbegi. La data de la seva mort varia en altres fonts (gener de 1826, o 22 de març de 1826. Va arribar a encunyar una moneda data el 1242 de l'hègira (1826/1827). Llavors es va proclamar emir el germà del difunt, Amir o Mir Umar.

## Bibliografia

* Howorth, Henry Hoyle. History of the Mongols, from the 9th to the 19th Century. Part II division II. The so-called tartars of Russia and Central Asia. Londres: Longmans, Green and Co, 1880.
# Morotopitec

El morotopitec (Morotopithecus bishopi) és una espècie d'hominoïdeu prehistòric del qual s'han trobat fòssils a Moroto (Uganda).
La posició filogenètica del morotopitec és tan controvertida que sembla desafiar el consens establert quant a l'enllaç entre els primats del Miocè i els homínids d'avui en dia. Les anàlisis filogenètiques parsimonioses indiquen que el morotopitec és més derivat que Proconsul, l'afropitec i el kenyapitec, però menys que l'oreopitec, el sivapitec i el driopitec. Així doncs, Morotopithecus bishopi era aparentment un tàxon germà dels homínids actuals, mentre que els gibons (Hylobatidae) semblen haver divergit d'aquesta branca abans de l'aparició d'aquest clade. Tanmateix, es creu que els gibons divergiren d'aquest llinatga fa 18 milions d'anys, mentre que el morotopitec té una antiguitat de més de 20,6 milions d'anys. La comparació de les característiques dentals del morotopitec i l'afropitec revela poques diferències. A més, indicis provinents de comparacions cranials suggereixen que podrien formar un únic gènere.

## Referències

* 1 2 Morotopithecus bishopi - Properties - The Taxonomicon (anglès)
* ↑ plosone
* ↑ Maclatchy, L. (2004), The oldest ape. Evolutionary Anthropology: Issues, News, and Reviews, 13: 90–103. doi: 10.1002/evan.10133[Consultat el 03-01-2012]
* ↑ Young, Nathan M; MacLatchy, Laura «The phylogenetic position of Morotopithecus» (en anglès). Journal of Human Evolution, 46, 2004, pàg. 163–184. DOI: 10.1016/j.jhevol.2003.11.002.
* ↑ Biren A. Patel, Ari Grossman, (2005) Dental metric comparisons of Morotopithecus and Afropithecus: Implications for the validity of the genus Morotopithecus Interdepartmental Doctoral Program in Anthropological Sciences, Stony Brook University, Stony Brook, NY 11794, USA Journal of Human Evolution Volume 51, Issue 5, November 2006, Pages 506-512 doi:10.1016/j.jhevol.2006.07.002 [Consultat el 03-01-2012] (anglès)
# Mirni (Altai)

Mirni - Мирный (rus) - és un possiólok (un poble) (del krai de l'Altai, a Rússia, que el 2013 tenia 6 habitants. Pertany al districte de Lóktevski.

## Referències

* ↑ Список населённых мест Сибирского края. – Том 1. Округа Юго-Западной Сибири. – Новосибирск: Сибирский Краевой Исполнительный Комитет. Статистический отдел, 1928. – 831 с.
# Motorni

Motorni - Моторный (rus) és un possiólok del krai de Krasnodar, a Rússia. Es troba al riu Zubova, afluent del Miguta, a 14 km al sud-oest de Leningràdskaia i a 134 km al nord de Krasnodar. Pertany al possiólok d'Úmanski.
# Modrovka

Modrovka és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1348.
# Modrý Kameň

Modrý Kameň és una ciutat d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1290.
# Moustier

«Moustier» té aquests significats:
* Moustier (francès) o Mostièr, municipi francès al departament d'Òlt i Garona i a la regió de l'Aquitània
* Moustier-sur-Sambre
* Moustier-en-Fagne, municipi francès a la regió de Nord – Pas de Calais, al departament de Nord
* Moustier-Ventadour, municipi francès al departament de Corresa i a la regió del Llemosí
* Le Moustier, cova al municipi occità de Saint-Léon-sur-Vézère, al Perigord, dins el departament de Dordonya (Aquitània)
* Marius Moustier (Fuvèu, Occitània, 1852 - Fuvèu, 1886), agent comercial i explorador occità
# Moustapha Salifou

Moustapha Salifou (nascut l'1 de juny de 1983 en Lomé) és un futbolista togolès que juga de centrecampista.
Fou internacional amb la selecció de futbol de Togo amb la qual participà a la Copa del Món de futbol de 2006.
Pel que fa a clubs, destacà a Aston Villa FC.

## Referències

* ↑ «Villa take Salifou». Ireland On-line, 31-08-2007 [Consulta: 31 agost 2007]. Arxivat 22 October 2007$^{[Datemismatch]}$ a Wayback Machine. «Còpia arxivada». Arxivat de l'original el 2007-10-22. [Consulta: 11 setembre 2019].
* ↑ The PFA Footballers' Who's Who 2008–09. Mainstream Publishing, 2008, p. 366. ISBN 978-1-84596-324-8.
* ↑ «Premier League Player Profile». Premier League. Arxivat de l'original el 3 d’octubre 2012. [Consulta: 11 març 2011].

## Enllaços externs

* Dades estadístiques sobre Moustapha Salifou a soccerbase.com (anglès)